สวัสดีค่ะ ช่วง 3-4 วันมานี้หนูมีอาการเจ็บคอ แสบคอ มีเสมหะเล็กน้อยตอนตื่น แสบโพรงจมูกซ้ายลึกๆแต่ไม่มีไข้ไม่มีน้ำมูก ไม่ได้กินยาอะไรค่ะ คิดว่าเดี๋ยวคงหาย แต่วันนี้หนูนอนคลำคอดูก็เจอก้อนแข็งๆกลมๆตรงต้นคอด้านซ้าย ไม่แน่ในว่าเป็นต่อมน้ำเหลืองไหม อยากสอบถามคุณค่ะเบื้องต้นหนูปฏิบัติตัวอย่างไร ควรทานยาอะไรเพราะตอนนี้ยังไม่สะดวกไปโรงพยาบาลน่ะค่ะ (ตรงตำแหน่งเกียวกันบริเวณต้นคอด้านขวาก็เป็นก้อนต่อมน้ำเหลืองเหมือนกันค่ะแต่คลำเจอเมื่อห้าเดือนก่อน)
สวัสดีค่ะก้อนที่คอโตที่พบได้บ่อย เช่น ต่อมน้ำเหลือง ถุงน้ำ ไทรอยด์ หากก้อนที่คลำได้เป็นต่อมน้ำเหลืองที่โตขึ้นจริง อาจมีสาเหตุจากการติดเชื้อ อักเสบของศีรษะและลำคอ ซึ่งพบได้บ่อยในผู้ที่เป็นคออักเสบ ฟันผุ ติดเชื้อในหู เป็นต้น แต่เมื่อการติดเชื้อหรือภาวะอักเสบหายแล้ว ต่อมน้ำเหลืองที่คอนั้นจะยุบลงค่ะ จากที่เล่ามามีอาการคล้ายหวัดคออักเสบ แนะนำให้พักผ่อนมากขึ้น ดื่มน้ำอุ่น ทานอาหารที่มีประโยชน์ หลีกเลี่ยงสภาวะที่มีคนแออัด มีฝุ่นหรือสารเคมีมาก อย่างไรก็ตาม หากก้อนที่คอโตนานเกิน 2 สัปดาห์ หรือบวม แดง ปวดมาก มีหนอง ควรไปพบแพทย์เพื่อตรวจและรักษาอย่างเหมาะสมค่ะ